Zuma vra vreedsame Marikana-herdenkingStakende mynwerkers by Lonmin verlede jaar. Foto: Taurai Maduna/EWN President Jacob Zuma het Woensdag versoek dat vrede in die Suid-Afrikaanse mynbedryf herstel moet word, met die oog op Vrydag se herdenking van verlede jaar se Marikana-bloedbad. Dit is Vrydag presies ŉ jaar nadat polisiebeamptes op ŉ groep mynwerkers, wat onwettig by Lonmin se Marikana-myn naby Rustenburg gestaak het, losgebrand het. Altesaam 34 mense is dood en 78 mense is beseer. Tien mense, waaronder twee polisebeamptes, is in die voorafgaande week weens geweld in die gebied dood. “Die voorval verlede jaar op 16 Augustus het die hele land geskok en ongelooflike pyn en gevoelloosheid onder alle Suid-Afrikaners veroorsaak,” het Zuma in ŉ verklaring gesê. “Dit was ŉ tragiese en hartseer verlies van lewens. Ons moet almal ŉ oplossing soek en alles in ons vermoeë doen om te verseker dat ŉ herhaling van soortgelyke gebeure nie weer plaasvind nie.” Intussen het Riah Phiyega, die nasionale polisiehoof, gesê nie al die geweld wat tans by Marikana plaasvind, is as gevolg botsings van lede tussen Amcu en NUM nie. Lonmin en Amcu het Woensdag ‘n ooreenkoms bereik wat dié vakbond as die meerderheidvakbond by die maatskappy erken. Lees meer hier.